projecte-aina/catalan_government_crawling huggingface dataset:
Com que l'energia elèctrica no pot ser emmagatzemada en grans quantitats - sí en petites quantitats mitjançant les piles, les bateries i els acumuladors -, ha de ser produïda constantment perquè puguin ser ateses totes les demandes.
Al marge de quina sigui la manera com hagi estat obtinguda, l'electricitat és abocada a una extensa i complexa xarxa de fils elèctrics per tal de distribuir-la entre tots els consumidors que n'han de fer ús.
Aquestes línies uneixen permanentment els centres de producció i els punts de consum.
En aquells casos en els quals l'habitatge o la indústria es troba molt allunyada de la xarxa principal, és més pràctic produir l'electricitat a través d'altres mètodes que no necessiten una connexió permanent, com amb plaques solars fotovoltaiques o amb combustibles i gasos d'origen fòssil.
Ara bé, no tota la xarxa elèctrica té les mateixes característiques -secció del fil, suport de l'estesa, etc.-, sinó que canvien a mesura que el voltatge minva en apropar-se al seu lloc de destinació.
La tensió, quan surt de la central de producció, és molt elevada i ha d'anar reduint-se progressivament mitjançant estacions transformades fins assolir el voltatge amb què funcionen els aparells electrodomèstics o els diferents tipus de màquines industrials.
La xarxa de transport es diferencia en tres tipus segons la tensió que suporta l'estesa elèctrica:
El transport i la distribució d'energia elèctrica, així com el seu règim econòmic, són dues activitats regulades pel Govern de l'estat.
Les línies en alta tensió són administrades per la societat Red Eléctrica Española (REE), que exerceix com a operador del sistema i gestor de la xarxa de transport.
Les línies en mitja i baixa tensió, en canvi, són propietat de cada companyia elèctrica distribuïdora, les quals tenen com a activitat principal construir les instal·lacions de distribució destinades a facilitar l'energia en els punts de consum, garantir el seu manteniment i gestionar-ne el funcionament.
Per assegurar el principi del lliure mercat, la llei garanteix que tots els comercialitzadors i els consumidors qualificats tindran dret a accedir a totes aquestes xarxes de distribució.
Les xarxes de distribució han estat dissenyades perquè, quan hi hagi una interrupció sobtada del subministrament d'energia en un punt qualsevol de la xarxa, sigui possible rebre energia procedent d'un altre centre de producció.
Com que la demanda elèctrica, a més, no és sempre homogènia –ja que en determinats moments es concentra una demanda superior al normal-, aquests centres estan preparats per donar resposta a increments excepcionals dels nivells de consum.
POCTEFA es l'acrònim del Programa INTERREG V-A Espanya-França-Andorra.
Es tracta d'un programa europeu de cooperació territorial creat per fomentar el desenvolupament sostenible del territori fronterer entre els tres estats.
La zona elegible del POCTEFA 2014-2020 inclou tot el territori de Catalunya, conjuntament amb els departaments i províncies properes a la frontera franco-espanyola i el territori d'Andorra.
El Programa es dirigeix als actors del sector públic i privat de la zona de cooperació.
Poden ser beneficiaris organismes públics, empreses, agències de desenvolupament, agrupacions, associacions, fundacions, cambres de comerç o centres d'ensenyament, entre altres tipus d'entitats o agrupacions.
El programa s'organitza en cinc eixos estratègics:
- Dinamitzar la innovació i la competitivitat
- Promoure l'adaptació al canvi climàtic i la prevenció i gestió de riscos
- Promoure la protecció, la valorització i l'ús sostenible dels recursos locals
- Afavorir la mobilitat de béns i persones
- Reforçar les competències i la inclusió dels territoris
El programa Interreg MED és un programa europeu de cooperació transnacional, aprovat per la Comissió Europea i cofinançat pel Fons Europeus de Desenvolupament Regional (FEDER).
El programa aporta fons per a projectes desenvolupats i gestionats per organismes públics, i en alguns casos per entitats privades, a les regions del nord de la Mediterrània.
El programa abasta 57 regions de 13 estats europeus.
Pel període a 2014-2020, el pressupost total del programa és d'uns 265 milions d'euros.
L'objectiu general és promoure el desenvolupament sostenible en aquesta àrea.
Per aquest motiu, els projectes cofinançats pel Programa s'han de centrar, entre d'altres, en les següents temàtiques:
LIFE és l'instrument financer de la UE de suport a la protecció del medi ambient i al desenvolupament de projectes de mitigació i adaptació al canvi climàtic a tota la UE.
Des de 1992, LIFE ha cofinançat al voltant de 4.306 projectes.
Per al període de programació 2014-2020, LIFE contribuirà amb uns 3,4 bilions d'euros al desenvolupament sostenible i a l'assoliment dels objectius i fites de l'Estratègia Europa 2020 i de les estratègies i plans de la Unió Europea en matèria de medi ambient i clima.
L'Horizon 2020 és una iniciativa dirigida a assegurar la competitivitat global d'Europa.
Al llarg del període 2014-2020 i amb un pressupost de 70.000M€, Horizon 2020 té l'objectiu de promoure la investigació i la innovació; aconseguint un nou creixement i ocupació a Europa que permeti assolir els objectius del 20-20-20.
Horizon 2020 proporciona major simplificació a través d'un únic conjunt de regles i integra totes les línies de finançament en recerca i innovació que fins al 2013 es proporcionava a través dels Programes Marc de Recerca i Desenvolupament, les activitats relacionades amb la innovació de la Competitivitat i Innovació (CIP) i l'Institut Europeu d'Innovació i Tecnologia (EIT).
En el següent enllaç es pot trobar més informació.
Existeixen dos tipus de recursos per obtenir l'electricitat.
D'una banda, comptem amb el Sol, l'aigua i el vent, recursos il·limitats que de manera periòdica tenim a la nostra disposició i que es coneixen amb el nom de renovables.
D'altra banda, tenim els recursos no renovables a llarg termini: el carbó, el petroli, el gas natural i l'urani, que s'extreuen de la Terra i són transportats fins als centres de transformació, on es produeix l'electricitat.
Aquests centres de transformació s'anomenen centrals elèctriques.
A les centrals de producció d'energia elèctrica actuals, el que gira és una turbina que comunica el seu moviment a un grup d'imants.
En voltar, aquests imants modifiquen la posició del material conductor respecte a les línies de força del camp magnètic, tot induint un corrent elèctric en el conductor.
L'energia que impulsa les turbines en les centrals de generació elèctrica pot ser de molts tipus - nuclear, hidràulica, tèrmica, solar, eòlica, etc.-, cadascuna de les quals està subjecta per llei a un règim determinat.
En aquest sentit, hi ha dos grans grups de centrals:
A Catalunya l'electricitat s'obté de manera majoritària a les centrals nuclears, a les centrals hidràuliques i a les centrals tèrmiques (fuel-gas, gasoli-gas i cicles combinats) en les quals la fissió de nuclis atòmics, la força de l'aigua i la combustió de combustibles fòssils o de residus, respectivament, són les fonts d'energia que impulsen les turbines i produeixen l'electricitat.
En els darrers anys s'han desenvolupat i implantat a Catalunya les centrals de cicle combinat que combinen una turbina de gas i una turbina de vapor i tenen un rendiment global molt alt respecte de les centrals esmentades abans.
Les centrals de règim ordinari tenen llibertat d'implantació en tot el territori espanyol, amb l'autorització administrativa prèvia, així com d'utilitzar el combustible que considerin més convenient.
L'energia produïda es ven al mercat sota el control de l'operador del mercat, tot i que les centrals també poden vendre directament a grans consumidors —o consumidors qualificats- mitjançant un contracte entre ambdues parts.
Estan incloses en el règim especial:
La llei del sector elèctric inclou aquestes fonts en un règim especial atès que comporten un significatiu estalvi energètic, la reducció de la dependència del petroli i d'altres combustibles fòssils i la reducció de les emissions de CO2, SO2 i NOx.
Hi estan incloses les centrals:
Aquestes centrals han esdevingut una veritable alternativa a les centrals convencionals, ja que tenen uns rendiments energètics força elevats i, en alguns casos, permeten que petits consumidors produeixin la seva pròpia energia elèctrica i, fins i tot, esdevinguin autònoms des d'un punt de vista energètic.
Les centrals de cogeneració, concretament, han estat un dels sectors que més s'ha desenvolupat a Catalunya des de la dècada dels noranta, sobretot per generar electricitat en indústries o serveis amb unes necessitats elevades que fan rendible la producció en el lloc de consum.
Mitjançant la cogeneració s'obté energia elèctrica i energia tèrmica tot utilitzant productes derivats del petroli o gas natural com a combustibles.
L'electricitat és una forma d'energia que es manifesta pel moviment dels electrons de la capa externa dels àtoms de la superfície d'un material conductor.
L'electricitat és un fenomen íntimament lligat a la matèria i a la vida.
Tot el que veiem al nostre voltant està integrat per electrons, partícules que giren al voltant dels nuclis atòmics.
El moviment de les càrregues elèctriques a través d'un medi conductor es coneix com a corrent elèctric i s'origina en posar en contacte dos elements entre els quals hi ha una diferència de potencial.
El corrent elèctric genera també escalfor.
Quan les càrregues elèctriques flueixen a través d'un material conductor, xoquen amb els seus àtoms, els electrons cedeixen una part de l'energia que contenen i els àtoms guanyen velocitat que es manifesta a través de la calor.
La transformació de l'energia elèctrica en calor s'anomena efecte Joule.
L'ICAEN forma part d'associacions europees dedicades a ajudar les diferents entitats membres i regions de la comunitat europea a crear polítiques energètiques més sostenibles i eficients; a la transferència del coneixement i la creació de debat entorn als reptes energètics.
La FEDARENE és la principal associació d'agències de l'energia d'àmbit europeu que té com a principals funcions:
- Crear consorcis interregionals per facilitar la transferència d'experiència i coneixement tecnològic.
- Defensar davant de les institucions europees el paper de les regions en el desenvolupament de polítiques energètiques.
- Promoure la dimensió regional en els debats relatius a l'energia i el medi ambient.
Especialment en la demanda, l'oferta local i la recerca pel desenvolupament sostenible.
- Donar suport a la creació de noves agències de l'energia.
Per a més informació, www.fedarene.org.
El Pacte d'Alcaldes és un moviment que aglutina les entitats locals i regionals sota el compromís voluntari de millorar la seva eficiència energètica i incrementar l'ús de les energies renovables, amb la voluntat d'assolir i superar l'objectiu de la Unió Europea: reduir un 20% les emissions de C02 al 2020.
Actualment formen part del Pacte d'Alcaldes 6.189 entitats que cobreixen un territori on hi viuen 200 Milions d'habitants.
Per a més informació, www.covenantofmayor.eu
De tot l'urani que es pot trobar en la natura, només un 0,7% és format per l'isòtop Urani-235.
Aquest és un element molt adient per ser utilitzat com a combustible en les centrals de fissió nuclear productores d'electricitat, però com que la seva presència en l'urani natural és tan petita, cal sometre'l primer a una sèrie de processos que s'anomenen d'enriquiment i que aconsegueixen que la presència d'aquest isòtop d'Urani-235 en el combustible nuclear sigui al voltant del 3 al 5%.
La fissió nuclear és una reacció per la qual certs nuclis d'elements químics pesants se "separen" en dos fragments per l'impacte d'una altra partícula, un neutró, tot alliberant-se en el procés altres neutrons, i al mateix temps una gran quantitat d'energia que es manifesta en forma de calor.
Els neutrons que són emesos o alliberats en la reacció de fissió poden provocar, en determinades circumstàncies, noves fissions d'altres nuclis.
Es diu aleshores que s'ha produït una reacció nuclear en cadena.
L'urani enriquit que s'utilitza com a combustible en les centrals generalment s'encapsula dins unes pastilles fetes amb material ceràmic que al mateix temps s'introdueixen en unes beines, de 4 o 5 metres de llargada i un centímetre d'amplada, d'acer inoxidable o d'un aliatge de zirconi que s'anomena zircaloy.
A mesura que es van produint reaccions de fissió, la presència d'urani enriquit en els elements de combustible és cada cop menor i al cap d'un temps s'han de canviar els elements de combustible.
Aquest procés de canvi s'anomena procés de càrrega.
Quan s'extreuen els elements de combustible, aquests romanen uns 10 anys aproximadament submergits en aigua fins que la seva activitat radioactiva disminueix prou com perquè no hi hagi perill quan es transporta.
Transcorregut aquest temps, l'urani present en el combustible pot ser reprocessat, s'enriqueix de nou, o bé s'emmagatzema en els anomenats cementiris nuclears.
Les centrals nuclears aprofiten la calor alliberada en les múltiples reaccions nuclears que es produeixen en el nucli del reactor de la central per convertir en vapor a alta temperatura un líquid que circula per un conjunt de conductes, vapor que s'utilitza posteriorment per produir energia elèctrica, com es veurà més endavant.
L'Institut Català d'Energia té entre els seus objectius incidir en l'educació de la ciutadania per afavorir un canvi de model energètic de la societat on el ciutadà sigui al centre.
Per a fer-ho els ciutadans han de tenir la capacitat de ser, no només consumidors energètics actius, sinó també productors i gestors de la seva pròpia energia.
Han de prendre decisions autònomes, crítiques i raonades que contribueixin a construïr aquest nou model energètic amb energia neta, autoconsum, producció d'energia km. zero, xarxes de distribució intel·ligents, digitalització de l'energia i vehicle elèctric entre altres factors.
Els nens i nenes en edat escolar són un públic clau en aquesta tasca per això l'ICAEN ha desenvolupat un seguit d'accions per tal d'incloure la matèria energètica al currículum escolar i fer accions amb la ciutadania en edat escolar per promoure la construcció d'hàbits de consum energètic més responsables i sostenibles en les generacions futures.
Per a poder oferir a les escoles i educadors els materials més necessaris, s'ha realitzat un estudi de la situació actual de l'ensenyament a Catalunya.
Aquest estudi, posa de manifest diverses necessitats en l'àmbit educatiu:
L'Escola de l'Energia neix per donar resposta a totes aquestes necessitats.
L'objectiu és formar a nenes i nens per a què en el futur puguin ser crítics i prendre decisions autònomes valorant les conseqüències individuals i socials de les mateixes.
Aquests apunts formen part del material dels cursos de conducció eficient per a conductors de vehicles industrials lleugers organitzats per l'Institut Català d'Energia i impartits per TECDRIVE durant el 2014.
Els apunts s'estructuren seguint l'índex de continguts del "Manual de conducció eficient per a conductors de turismes" publicat per l'ICAEN.
Ajuts per promoure la realització d'actuacions en dessaladores, disminuint les emissions de diòxid de carboni amb projectes d'estalvi i eficiència energètica.
Avís legal: La ©Generalitat de Catalunya permet la reutilització dels continguts i de les dades sempre que se citi la font i la data d'actualització, que no es desnaturalitzi la informació i que no es contradigui amb una llicència específica.
Recull actualitzat dels preus regulats del sector elèctric i del gas natural (tarifes i tarifes d'accés o peatges), així com els preus màxims de venda de gasos liquats del petroli (propà i butà).
La infografia ofereix dades actualitzades de les estacions de recàrrega i de les matriculacions de vehicles eficients a Catalunya.
Aquest segon volum de la col·lecció proporciona una metodologia de càlcul i balanç energètic en l'aïllament de canonades.
14 i 15 de febrer, l'Institut d'Estudis Catalans de Barcelona.
13 de març, Sala Cotxeres - Palau Robert de Barcelona.
Avís legal: D'acord amb l'article 17.1 de la Llei 19/2014, la ©Generalitat de Catalunya permet la reutilització dels continguts i de les dades sempre que se'n citi la font i la data d'actualització i que no es desnaturalitzi la informació (article 8 de la Llei 37/2007) i també que no es contradigui amb una llicència específica.
Actualització dels principals indicadors de l'energia a Catalunya amb dades d'abril de 2017.
El pressupost del programa d'ajuts a la compra de vehicles eficients i implantació de punts de recàrrega de vehicles elèctrics s'aproxima als 15 milions d'euros.
Les exempcions s'amplien a vehicles elèctrics purs, d'autonomia estesa, d'hidrogen i híbrids endollables amb autonomia mínima de 40 km.
L'ICAEN presenta l'Observatori de l'estat energètic dels edificis de Catalunya al COAC en el marc de la Setmana de l'Energia 2017.
Informació sobre els aspectes més importants a tenir en compte a l'hora de rehabilitar energèticament un habitatge.
Sota el lema "Tu tens l'energia, tu tens el poder!", la Setmana de l'Energia es celebra a més de 120 municipis d'arreu de Catalunya.
La modificació del Reial Decret s'adapta a la Directiva europea de certificació energètica als edificis.
El nou formulari incorpora millores en la introducció de dades tècniques, foment de la rehabilitació energètica i actualització de les taxes.
Recull dels preus regulats del sector elèctric i del gas natural.
La Setmana de l'Energia es celebra enguany del 19 al 25 de juny coincidint amb la Sustainable Energy Week (EUSEW).
Els ajuts es destinen a plaques solars fotovoltaiques d'autoconsum amb o sense bateries, i calderes i/o xarxes de calor municipal de biomassa.
El premi ha estat atorgat en la categoria d'actuació de municipis de menys de 20.000 habitants per la seva actuació integral continuada en la gestió sostenible dels seus boscos.
La infografia posa de relleu els avantatges de realitzar una auditoria energètica de qualitat.
Guia pràctica sobre solucions constructives en el disseny dels edificis nZEB que inclou simulacions energètiques d'edificis d'habitatges i terciaris.
La infografia mostra els elements més importants de la transició cap al nou model energètic a Catalunya basat en renovables, eficiència energètica, xarxes intel·ligents i implicació i participació ciutadana.
Consulteu a l'agenda de la Setmana de l'Energia totes les activitats arreu de Catalunya.
Avís legal: D'acord amb l'article 17.1 de la Llei 19/2014, la ©Generalitat de Catalunya permet la reutilització dels continguts i de les dades sempre que se'n citi la font i la data d'actualització i que no es desnaturalitzi la informació (article 8 de la Llei 37/2007) i també que no es contradigui amb una llicència específica.
L'ICAEN inicia una campanya per a que els ciutadans s'animin a aprofitar l'energia del Sol per a generar electricitat en sostres, teulades, terrats i pèrgoles de casa seva.
Tens a la teva disposició més d'un centenar de destinacions d'oci, d'allotjament o centres comercials on pots recarregar el teu vehicle elèctric.
Document que fa un resum de les actuacions realitzades el 2016 i en curs, i proposa accions de futur per continuar impulsant l'Estratègia.
Actualització dels principals indicadors de l'energia a Catalunya amb dades d'abril de 2017.
Actualització dels arxius open data sobre els punts de recàrrega de vehicle elèctric, GNV i GLP.
Estudi de l'ICAEN sobre la situació i evolució del mercat ESE en enllumenat públic.
Recull dels preus regulats del sector elèctric i del gas natural.
La petita indústria i els serveis van pagar l'electricitat un 34% més cara a Espanya que a Europa al segon semestre del 2016
L'Agencia de Certificació Professional s'ha convertit en entitat certificadora de professionals, acreditada per l'ENAC.
El document actualitza preguntes freqünets sobre el tràmit i eines de certificació energètica d'edificis.
Presentacions de la jornada celebrada el 22 de juny en el marc de la Setmana de l'Energia 2017.
Ajuts per a projectes d'ens locals que afavoreixin el pas a una economia baixa en carboni.
Taula de resultats de l'ECESI en el període 2003-2014 a Catalunya.
El document informatiu s'adjuntarà a l'etiqueta energètica dels edificis i habitatges.
Presentacions de la jornada celebrada el 16 de juny en el marc de la Setmana de l'Energia 2017.
El Govern referma el seu compromís amb el desenvolupament de les energies renovables, establert en les bases del Pacte Nacional per la Transició Energètica.
Les sessions s'han adreçat a tècnics de mobilitat, responsables i conductors de les flotes públiques.
Nova infografia sobre contractes de rendiment energètic amb estalvis garantits.
Actualització de les dades del 1er semestre de 2017 sobre certificació d'eficiència energètica d'edificis a Catalunya.
Actualització de les dades de mobilitat eficient a Catalunya del primer trimestre del 2017.
Guia impulsada per EnerAgen, que presideix l'ICAEN, en el marc del projecte Enerinvest.
Memòria d'activitat de l'Institut Català d'Energia 2017.
Infografia interactiva de l'activitat de l'Institut Català d'Energia 2017.
Llibre de ponències i opinions d'experts sobre la transició energètica a Catalunya.
Consulteu a l'agenda de la Setmana de l'Energia totes les activitats arreu de Catalunya.
Mapa de mesures d'eficiència energètica i renovables
Cercador energètic de projectes i recursos educatius
Simulador de mesures de rehabilitació d'edificis
En adherir-se, la institució manifesta el seu compromís i participació a la Setmana Europea de l'Energia Sostenible 2020 amb accions virtuals.
S'anima a tots els ens locals adherits al Pacte d'Alcaldes i Alcaldesses pel Clima i l'Energia a adherir-se a la Setmana de l'Energia 2020 com a resposta als compromisos adquirits i en resposta a la crisi sanitària ocasionada per la COVID-19.
Els recursos que s'ofereixen seran oberts per a tots els ens locals de Catalunya i no estaran limitats per demarcacions, comarques o altres àmbits concrets.
Els recursos no estan sotmesos a petició individualitzada via formulari de peticions; en canvi, us proposem dos tipus d'accions:
Si pertanyeu a una entitat o col·lectiu, o teniu un negoci o comerç amb criteris de sostenibilitat que aposti pel medi ambient i l'economia verda, també us podeu adherir a la campanya.
Si sou una persona sensibilitzada pel medi ambient i el canvi climàtic i voleu participar en el canvi cap a un nou model energètic net, distribuït i participatiu, us podeu adherir a la campanya!
Properament trobareu en aquest apartat els requisits i el formulari per adherir-vos-hi.
L'Institut Català d''Energia posa a disposició de tots els treballadors d'oficines aquestes càpsules que escenifiquen diferents situacions de consum energètic on s'hi pot estalviar.
Als aduiovisuals hi trobareu consignes senzilles i fàcils d'aplicar en el vostre dia a dia per ajudar a reduir la despesa energètica a l'oficina i que també podeu aplicar a casa vostra.
Col·lecció de publicacions de recomanacions i bones pràctiques sobre temes d'àmbit energètic amb l'objectiu d'oferir pautes per a professionals i públic en general per promocionar l'eficiència i l'estalvi energètic en els seus àmbits d'actuació.
En aquest segon número de la col·lecció es recullen un seguit de recomanacions per a les persones i/o famílies, les comunitats de veïns, els administradors de finques i les empreses promotores, amb les millors pràctiques que s'estan duent a terme en rehabilitacions energètiques de blocs d'habitatges o cases unifamiliars.
Segona edició de la publicació, realitzada amb la col·laboració del Col·legi d'Administradors de Finques de Barcelona i Lleida, que recull un seguit de recomanacions per a administradors de finques i comunitats de propietaris amb les millors pràctiques a l'hora de dotar els aparcaments comunitaris de la infraestructura necessària per subministrar energia als vehicles elèctrics.